
Naslov: Obnova cestne infrastrukture in kulturnih spomenikov

Napoved za  voditelja:

Sevniška občina bo letos namenila največ denarja za obnovo infrastrukture, največ seveda za obnovo cest. Obnavljajo se tako državne, kot občinske ceste, pa tudi javne poti. Ob tem pa občina namenja nekaj denarja tudi za obnovo kulturnih spomenikov, letos sta tako med njimi tudi Lutrovska klet in Ajdovski gradec.

T- Iz Sevnice in Ajdovskega gradca: GORAN ROVAN /
X- Snemalec in montažer: Jože Grajžl /

Lutrovska klet in Ajdovski gradec sodita na seznam najbolj ogroženih in najkvalitetnejših objektov kulturne dediščine. Zato nameravajo letos opraviti konservatorske in restavratorske posege na stenskih poslikavah v kleti in  vodnem zbiralniku arheološkega najdišča Ajdovski gradec.

T- BREDA DRENEK SOTOŠEK /
X- podžupanja občine Sevnica /

»V Lutrovi kleti se letos predvideva obnovitev starih slik, ki so sicer že bile enkrat obnovljene, vendar je zob časa jih načel in je nujno potrebno. Zato so zbrana sredstva že iz proračuna, nekaj bo iz KŠTM-ja, nekaj pa tudi iz državnih sredstev. Ajdovski Gradec je danes že lahko rečemo dostopen, se je kar nekaj naredilo. Zbiralnik je potrebno naredit, no. Tudi za to so že sredstva, tako da mislim, da bo zelo zanimiv za ogled.«

V sevniški občini pa med drugim obnavljajo tudi številne cestne odseke. 

T- SREČKO OCVIRK /
X- župan občine Sevnica /

»Največji projekt obnove cest v sodelovanju z državo je skozi Sevnico, gradnja rondoja pri Sparu in obnova te druge faze skozi Sevnico od Ajdovca nekako do gasilskega doma. Zaključena je že gradnja rondoja v Krmelju, zaključuje pa se povezovalna cesta oz. gradnja cest in pločnikov od Hinjc proti Krmelju.«

Obnavljajo se tudi drugi odseki cest in večino naj bi bila obnovljena do konca leta, ob tem pa se pripravljajo tudi na obnovo drugih, ki so v lasti države, kjer je obnova res potrebna. To so ceste Šentjanž – Glino, Račica – Loka in državna cesta v Dolnjem Brezovem.

